ไทยพาณิชย์หั่นส่งออกไทยโคม่าหนักโตทั้งปี0.6%
ส่งออกไทยอาการหนัก สงครามการค้าพ่นพิษโตทั้งปีเหลือ 0.6% ขณะที่การนำเข้าทรุดตามโตเหลือ 0.8%
23 พ.ค. 2562

ส่งออกไทยอาการหนัก สงครามการค้าพ่นพิษโตทั้งปีเหลือ 0.6% ขณะที่การนำเข้าทรุดตามโตเหลือ 0.8%
ศูนย์วิจัยเศรษฐกิจและธุรกิจ (อีไอซี) ธนาคารไทยพาณิชย์ปรับลดคาดการณ์มูลค่าส่งออกปี 2562 ขยายตัวลดลงเหลือ 0.6% จากเดิม 2.7% สาเหตุจากมูลค่าการส่งออกจริง 4 เดือนแรกหดตัวถึง -4.2%
นอกจากนี้ สถานการณ์สงครามการค้า ระหว่างจีนและสหรัฐกลับมาปะทุอีกครั้ง กระทบกับการส่งออกของไทยเพิ่ม โดยการส่งออกของไทยในครึ่่งปีหลังจะค่อยๆ ปรับตัวดีขึ้น จากมาตรการกระตุ้นเศษฐกิจของประเทศคู่ค้า
สำหรับมูลค่านำเข้าปี 2562 อีไอซีปรับลดคาดการณ์เช่นเดียวกันจาก 3.2% เป็น 0.8% โดยมี สาเหตุการส่งออกที่ลดลง ส่งผลต่อเนื่องการนำเข้าวัตถุดินสินค้าเพื่อนำเข้ามาผลิตเพื่อการส่งออก
ก่อนหน้านี้ อีไอซีปรับลดการขยายตัวเศรษฐกิจไทยปี 2562 เหลือ 3.3% ต่ำกว่าที่เคยประมาณการไว้ที่ 3.6% เนื่องจากผลกระทบของสงครามการค้าและการชะลอตัวของเศรษฐกิจโลกที่มีต่อภาคการส่งออกสินค้าของไทยซึ่งมากกว่าที่คาดในช่วงไตรมาสแรกที่ผ่านมา